स्थानीय पुलिस को विवादित जमीन पर आरएसएस कार्यकर्ताओं को शाखा लगाने से रोकना अब महंगा पड़ गया है। विभाग द्वारा की गई कार्रवाई का समर्थन करने वाले एसपी सिटी कुंवर अनुपम सिंह का तबादला कर दिया गया है। इसके साथ ही इस मामले में कार्रवाई करने वाले कोतवाल शैलेंद्र सिंह और चौकी इंचार्ज राजकुमार यादव को भी हटा दिया गया है। बताया जा रहा है कि यह कार्रवाई मुख्यमंत्री योगी आदित्यनाथ के दखल के बाद की गई है। इससे पहले बीजीपी के आगरा दक्षिण विधायक योगेंद्र उपाध्याय सीकरी विधायक उदयभान सिंह इसी मुद्दे को लेकर मुख्यमंत्री योगी आदित्यनाथ से मिले थे। इस मुलाकात के बाद ही लखनऊ से एसपी सिटी को हटाने का फरमान जारी किया गया था।